text: Årsag til bombetrussel fortsat ukendt
  22 december 2014 kl. 11.52
  Sydøstjyllands Politi efterforsker fortsat den bombetrussel, der søndag eftermiddag var årsagen til, at Kolding Storcenter blev ryddet.
  -vi fortsætter efterforskningen, men der er foreløbig intet nyt at fortælle om hverken gerningsmand eller motiv, det fortæller Verner Petersen, der er leder af lokalpolitiet i Kolding i dag til TV SYD.
  Politiet modtog søndag klokken 15.32 en telefonisk trussel der betød at hele storcenteret blev evakueret. På det tidspunkt var der ifølge centerchef Gitte Lindbo mellem 10.000 og 15.000 kunder i centeret.
  Ifølge tal fra Justitsministeriet så er 36 personer i 2014 blevet dømt for bombetrusler. Det er det højeste antal i de seneste fem år.
  Strafferammen for bombetrusler går ifølge straffelovens paragraf 266 op til 2 års ubetinget fængsel.
  